المكي الحنودي، رئيس الجماعة لي كل مرة كيخؤج بشي عجب جديد، منو دعوة الملك لزيارة الجماعة، ودعوة الاميرة للا سلمة تجي عندهوم والعديد من الخرجات ديال التصطية، زاد كسيرا شوية هاد المرة. الحنودي لي هو ولد عم المعتقل الحراكي السابق لحبيب الحنودي، قال فتدوينة ليه :” سكان جماعة لوطا الأعزاء والعزيزات بصفتي رئيسا لجماعة لوطا وضابطا للشرطة الإدارية حسب القوانين والأنظمة الجاري بها العمل -وهذا هو الأصل- أرخص لكم بالتجول بتراب جماعة لوطا وارتياد المقاهي من الفطور إلى الساعة 11 ليلا خلال شهر رمضان ، مع الالتزام ببعض الإجراءات الإحترازية الضرورية . وبيننا وبين الحكومة المحكمة الإدارية المختصة .” طبعا هو ماعارفش ان الشرطة الادارية مهمتها وقائية، وهي كادير التدخل قبل وقوع الجريمة، اما خلال وقوع الجريمة فالشرطة القضائية هي لي كادير خدمتها، وهاد الدعوة لي دارها بوحدها كتشكل جريمة الدعوة الى العصيان، ولكن المكي من ديما كايدير لهبال وماكيديو عليه لا سكان جماعة لوطا ولا السلطات، يالاه كينشط حسابو الفايسبوكي. 
رئيس جماعة لوطا دار دعوة للتمرد على قرار الحكومة بحجر صحي فرمضان